Урысейм и МЧС-м и унафэщI Зиничев Евгенийрэ КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Казбекрэ тепсэлъыхьащ ди республикэм и щIыналъэм гузэвэгъуэхэр къыщымыгъэхъуным пыщIа Iуэхухэм
Урысей Федерацэм граждан зыхъумэжыныгъэм и IуэхухэмкIэ, къызэрымыкIуэ щытыкIэхэмкIэ, къэхъуа гузэвэгъуэхэм я лъэужьхэр гъэзэкIуэжынымкIэ и министр Зиничев Евгенийрэ Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Казбекрэ дыгъуасэ лэжьыгъэ IуэхукIэ Къэрэшей-Шэрджэсым щызэхуэзащ.
Ахэр тепсэлъыхьащ цIыхухэмрэ щIыналъэхэмрэ шынагъуэншагъэ къахузэгъэпэщынымкIэ, щIыуэпсым и къэхъукъащIэхэм, техникэр къызэрагъэсэбэ-пым япыщIа къызэрымыкIуэ щытыкIэхэр курорт-рекреацэ щIыналъэхэмрэ бгыхэмрэ къыщымыгъэхъуным и лъэныкъуэкIэ федеральнэ ведомствэмрэ ди республикэм и къэрал властым и органхэмрэ зэрызэдэлэжьэнум.
Щхьэхуэу хэплъахэщ Iуащхьэмахуэ бгым и ипщэ-къухьэпIэ джабэм щыIа «11-м я хэщIапIэ» хьэщIэщыр, 1990 гъэхэм я кIэухым мафIэм исауэ щытар, зэгъэпэщыжыным икIи а щIыпIэм къэлъыхъуакIуэ-къегъэлакIуэ отрядым и хэщIапIэ къыщызэIухыным. А Iуэхур иджыпсту Урысейм и МЧС-м щызэпкърах.
КъБР-м и Iэтащхьэмрэ
Правительствэмрэ я пресс-IуэхущIапIэ.
